[{"text_idx": "#000002", "text": "La 107-a UK-o en Montrealo finig\u0302is. En nia 8-a sinsekva distanca kaj foresta raporto informas nin pri tio Fernando Maia, la 1-a vicprezidanto de UEA. Au\u0306dig\u0302as sekve nia interparolo kun la prezidanto de UEA, Duncan Charters farita tuj post la vendreda Komitata Kunsido. Tamen ne sole pri g\u0302i ni interparolas kun nia antau\u0306mikrofona gasto.\nMuzike ni prezentas fragmente la kanzonon de Armel Amiot \u201eLa nokta trajn\u2019 foriros\u201d ne el la realtempa prezento dum la Solena Fermo, sed lau\u0306 la studia registro. La programinformon akompanas la interreta foto el Telegramo \u201eG\u0302is revido en Torino 2023\u201d.\nEn unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000003", "text": "Kara Barbara, mi elkore dankas al vi pro la abundaj informoj, intervjuoj kaj komentoj pri la finig\u0302inta Universala Kongreso de Esperanto en Montrealo. Mi sentas kaj agnoskas vian grandan fortostrec\u0302on \u2013 vi preparis ec\u0302 8 sinsekvajn elsendojn! Dank al viaj informoj mi sentas min bone informita kaj kung\u0302uinta la kongresan etoson. Mi esperas, ke mi venontjare povos partopreni la 108 UKon en Torino. Varmkorajn salutojn \u2013 Bogus\u0142aw"}]